Reinsurance Group of America (RGA) is 'n internasionale lewensherversekeraar wat onder meer indiwiduele lewens en groepskemas herverseker en bykomende dienste soos produkontwikkeling, risikobestuur, e-onderskrywing, en kliëntopleiding verskaf. RGA is een van die grootste herversekeraars ter wêreld en het jaarlikse premies van sowat $2,9 miljard en bates van sowat $39.7 miljard soos op 31 Desember 2013. In 2013 het die maatskappy meer as 580 000 fakultatiewe eise hanteer, en sedert 1979 reeds bykans vyf miljoen in totaal. RGA bestuur bedrywighede in 26 lande:  Australië  Barbados  Bermuda  Duitsland  Frankryk  Hongkong  Ierland  Italië  Indië  Japan  Kanada  Maleisië  Meksiko  Nederland  Nieu-Seeland  Pole  Singapoer  Spanje  Suid-Afrika  Suid-Korea  Republiek van China  Verenigde Arabiese Emirate  Verenigde Koninkryk  Verenigde State  Volksrepubliek China RGA het in 1973 in die Verenigde State as General American Re begin sake doen. Dit was die herversekeringsafdeling van General American Life Insurance Company. In 1992 skep General American 'n beheermaatskappy met die naam Reinsurance Group of America, Incorporated vir herversekeringsbedrywighede. Later in daardie jaar open RGA hul eerste internasionale kantoor toe dit National Re of Canada oorneem, wat later na RGA Life Reinsurance Company of Canada hernoem sou word.